armvectores/hy_wikipedia_2023 huggingface dataset:
Մագաղաթ

Անվան այլ կիրառումների համար տե՛ս՝ Մագաղաթ (այլ կիրառումներ)
Մագաղաթ, մագաղատ (ասորերեն՝ magalləta — գալարված մատյան), կաշվից պատրաստված գրանյութ։
Ըստ հունական ավանդության ստեղծվել է փոքրասիական Պերգամոն քաղաքում, թագավոր Եվմենես II-ի (մ․թ․ա․ 197—159) օրոք։ Քաղաքի անունով կոչվել է պերգամենտ։ Պապիրուսի համեմատությամբ թանկ էր, սակայն՝ դիմացկուն, գրվում էր երկու երեսին և իրար վրա դնելով ստացվում էր այժմյան գրքի ձևը։ Հայերը գործածել են «մագաղաթ» անվանումով։
Մագաղաթի համար օգտագործվել է մանր և խոշոր եղջերավոր մատղաշ անասունների մորթին։ Ունեցել է մշակման տարբեր եղանակներ, որոնց դեղատոմսերը պահպանվել են հայերեն բազմաթիվ ձեռագրերում։ Հայերը մինչև 8-9-րդ դարերում օգտագործել են մագաղաթ, այնուհետ նաև թուղթ, որը գնալով տիրապետող է դարձել։
Հայերեն ամենամեծ մագաղաթյա ձեռագիրը «Մշո ճառընտիրն» է, որը ունեցել է 75x50 սմ մեծության 660 (այժմ՝ 600) թերթ՝ պատրաստված արջառի և երինջի կաշվից, ամենափոքրը՝ լուցկու տուփից փոքր է, պատրաստված նորածին ուլի մորթուց։
Միսթր Հադսոն

Բենջամին Հադսոն ՄաքԷլլդաուի (անգլ.՝ Benjamin Hudson McIldowie, հունիսի 26, 1979(1979-06-26), Բիրմինգհեմ, Անգլիա, Միացյալ Թագավորություն), բրիտանացի երգիչ, երգերի հեղինակ և երաժշտական պրոդյուսեր։ 2007 թվականին թողարկել է իր դեբյուտային «A Tale of Two Cities» ալբոմը, իսկ 2009 թվականին երկրորդ՝ «Straight No Chaser» անվանումը կրող ալբոմը, որի «Supernova» սինգլի ձայնագրությունը (Քանյե Ուեսթի մասնակցությամբ) դարձել է հիթ Մեծ Բրիտանիայում։ Նա նաև հայտնի է ամերիկացի ռեփեր Ջեյ Զիի «Young Forever» (2010) սինգլում իր մասնակցությամբ։
2010 թվականին հիմնելով իր սեփական ստուդիան՝ Հադսոնն սկսել է երգեր գրել ուրիշ արտիստների համար և ձայնագրել նրանց կատարումները, ներառյալ Պալոմա Ֆեյթի, Ալեքս Քլերի, Փիքսի Լոտի, Wretch 32-ի։ Այնուհետև՝ 2014 թվականի մեծ մասն անց է կացրել Duran Duran-ի հետ՝ աշխատելով այդ երաժշտախմբի Paper Gods ալբոմի վրա։ Դրանից հետո էլ նա շարունակել է երգեր գրել, ձայնագրել, այդ թվում՝ ռեփեր Future-ի, DJ Snake-ի, Vic Mensa-ի և այլոց մասնակցությամբ։ JP Cooper-ի հեղինակակցությամբ նրա գրած "September Song" և "She's on My Mind" սինգլների ձայնագրությունները վաճառվել են միլիոնավոր օրինակով։ John Legend-ի հետ նրա ձայնագրած "Never Break" սինգլը ներառվել է հեղինակավոր «Գրեմմի» մրցանակի արժանացած Bigger Love ալբոմում։


== Ծանոթագրություններ ==


== Արտաքին հղումներ ==
http://www.mrhudson.com Միսթր Հադսոն. պաշտոնական կայք
Mr. Hudson AllMusic կայքում


== Արտաքին հղումներ ==
Պաշտոնական կայք
Տանել (Խոզաթից 6-7 կմ արևմուտք)

Տանել, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից 6-7 կմ արևմուտք, մյուս Տանել գյուղից 1.5-2 կմ արևելք։


== Բնակչություն ==
XX դարի սկզբին ուներ 160 տուն բնակիչ, որոնք բռնությամբ մուսուլմանացված հայեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էիպռի

Էիպռի (էստ․՝ Eipri), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շոկինո (գյուղ, Կարդիմովսկի շրջան)

Շոկինո (ռուս.՝ Шокино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 538 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փեյթոն Լիստ

Փեյթոն Լիստ (անգլ.՝  Peyton Roi List, ապրիլի 6, 1998(1998-04-06), Ֆլորիդա, ԱՄՆ), ամերիկյան դերասանուհի։


== Կենսագրություն ==
Լիստը ծնվել է 1998 թվականի ապրիլի 6-ին ԱՄՆ-ի Ֆլորիդա նահանգում։ 4 տարեկանում ընտանիքի հետ տեղափոխվել են Նյու-Յորք։ Ապրում է մոր՝ Կատրինայի, հոր՝ Ռոնի, երկվորյակ եղբոր՝ Սպենսերի և փոքր եղբոր՝ Ֆենիքսի հետ։
Առաջին անգամ նկարահանվել է «Ինչպես է պտտվում աշխարհը» ֆիլմում, իսկ 2009 թվականին՝ «27 զգեստ» ֆիլմում։ 2011 թվականին նկարահանվել է «Ջեսսի» հեռուստասերիալում։


== Նոմինացիաները և մրցանակները ==


== Ֆիլմագրություն ==


== Ծանոթություններ ==
Ժողովածու (1330)

Ժողովածու (1330), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1330 թվի տակ։ Ձեռագիրը գրվել է 1711 թվականին։ Ստացողը եղել է Պետրոս Աստապատեցին։ Գրված է թղթի վրա, որը ունի 28,5X22 չափս։ Ձեռագիրը կազմված է 239 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Հիշատակարաններ՝ 21բ, 86բ, 134ա, 156ա։


== Բովանդակություն ==
Մովս․ Երզնկացւոյ Մեկնութիւն ժամադրոց։
Յոհվ Գառնեցւոյ Խրատ։
Գր․ Նարեկացւոյ Կագ և կանոն աղօթից։
Բարսղի Հարցողաց, կանոնք, ուղո առ հաւատաւորս, Յաղագս պահոց, Ի պահս քառասնորդաց։


== Ծանոթագրություններ ==
Իրբենյան նեղուց

Իրբենյան նեղուց (էստ․՝ Kura kurk, լատիշ․՝ Irbes jūras šaurums), նեղուց, միացնում է Բալթիկ ծովը Ռիգայի ծոցին։ Հանդիսանում է ջրային սահման Լատվիայի և Էստոնիայի միջև։ Գտնվում է Էստոնական Արևմտաէստոնական կղզեխմբի Սաարեմաա կղզու Սիռվեսյաեռ թերակղզու և Լատվիական Նյամլյա թերակղզու հյուսիսային Դոմեսնես հրվանդանի միջև։
Հիմնականում խորությունը կազմում է 10 - 20 մ։ Ցուրտ ձմեռների ժամանակ սառցապատվում է.
Նեղուցի ամենանեղ մասի լայնությունը կազմում է 33 կմ, երկարությունը՝ 65 կմ։


== Տես նաև ==
Ռիգայի ծոց
Վյայնամերի


== Ծանոթագրություններ ==
Bink

Bink, նիշքի սեփական, արտոնագրված ֆորմատ (ձևաչափ)։ Մշակել է ամերիկյան RAD Game Tools ընկերությունը` մեծ մասամբ տարբեր խաղային հարթակների համակարգչային խաղերում օգտագործելու համար։ Bink ձևաչափը կիրառվում է անհատական համակարգիչների շատ խաղերում և Xbox, Xbox 360, GameCube, Nintendo DS, Wii, PlayStation 2, PlayStation Portable և Playstation 3 խաղային կոնսոլներում։ 2011 թվականի ապրիլի 3-ի տվյալներով Bink-ն օգտագործվում է 14 տարբեր խաղային հարթակների ավելի քան 5 800 խաղերում։
Ի տարբերություն շատ մեդիակոնտեյներների, Bink-ը, այսպես կոչված, «Single coding format» է, այն որոշում է ոչ միայն «նիշքի շապիկը», այլ նաև ձայնա- և տեսակոդեկները, որոնց միջոցով կոդավորվում են տվյալները։ Bink-ը ներկայացվում է RAD Video Tools ծրագրային գործիքների հավաքածուի լրակազմում (կոմպլեկում), RAD Game Tools-ի մեկ այլ նմանատիպ նիշքային ձևաչափի` Smacker-ի հետ։Ապակոդավորման ընթացքում Bink-ում շեշտը դրվում է սարքային համակարգային ցածր պահանջների վրա, ինչը թույլ է տալիս օգտագործել այն տարբեր կոնսոլներում` առանց լրացուցիչ օպտիմիզացման։ Bink-ն օպտիմիզացված է տարբեր սարքային ճարտարապետությունների համար, այն կիրառում է հաշվողական բլոկներ SPU` Playstation 3, VMX` Xbox 360, SSE 2` x86 համատեղելի միկրոպրոցեսորների վրա, ունի զանգվածային ասեմբլերային օպտիմիզացիա Nintendo DS-ի համար և այլն։
Bink տեսակոդեկը հիբրիդային կոդեկ է, որն ունակ է կիրառել կոդավորման 16 տարբեր ալգորիթմներ, ինչը թույլ է տալիս կոդավորել ցանկացած տիպի վիդեո։ Bink տեսակոդեկն ընդունում է վեյվլետ (անգլ.՝ wavelet ոչ մեծ ալիք, տվյալների տարբեր հաճախության բաղկացուցիչներ վերլուծող մաթեմատիկական ֆունկցիա) սեղմում և դիսկրետ կոսինուսային վերափոխումներ։ Bink-ն ընդունում է 320×240 փիքսելից մինչև ընդհուպ HD թույլտվություն։ Տեսակոդեկն ընդունում է Nintendo DS-ի համար 75 kbps-ից սկսած և HD 1280x720p տեսաստանդարտի համար մինչև1200 kbps բիթրեյթ (անգլ.՝ bitrate, մուլտիմեդիա կոնտենտի 1 վայրկյանի պահպանման համար օգտագործվող բիթերի քանակը)։
Bink ձայնային կոդեկն ընդունում է ձայնային տվյալների սեղմման մինչև 15:1 գործակից` կիրառելով հոգեակուստիկ մոդելով բիթրեյթ փոփոխականը։ Ձայնային կոդեկը միաժամանակ կարող է նվագել մի քանի ձայնային հոսքեր, ինչը թույլ է տալիս նվագել 5.1- և 7.1 կանալային ձայնային գծեր։


== Ծանոթագրություններ ==


== Արտաքին հղումներ ==
«Bink Video - The Video Codec for Games» (անգլերեն)։ Պաշտոնական կայք RAD Game Tools։ Արխիվացված օրիգինալից 2012-04-04-ին։ Վերցված է 23 հուլիսի 2009  
«Bink Customer Page» (անգլերեն)։ Պաշտոնական կայք RAD Game Tools։ Արխիվացված է օրիգինալից 2012-04-04-ին։ Վերցված է 23 հուլիսի 2009
Բամբուի

Բամբուի (պորտ.՝ Bambuí), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Արևմտյան մասում։ Մտնում է Պիումի գավառի կազմի մեջ։ Բնակչությունը կազմում է 22 528մարդ՝ 2006 թվականի տվյալներով։ Գրավում է 1 455,380 կմ2 տարածք։ Բնակչության խտությունը կազմում է՝ 15,5 մարդ/կմ2։
Քաղաքի տոնը նշվում է հուլիսի 10-ին։


== Պատմություն ==
Քաղաքը հիմնադրվել է 1886 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 111.314.378,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.026,16 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,788 (տվյալները ՄԱԿ-ի զարգացման ծրագրի)։
Ավինյոնի աղջիկները (կտավ)

Ավինյոնի աղջիկները (ֆր.՝ Les Demoiselles d’Avignon), իսպանացի նկարիչ Պաբլո Պիկասսոյի կտավը։ Ստեղծվել է 1907 թվականին։ Այս կտավով սկսվում է Պիկասսոյի արվեստի՝ կուբիզմի շրջանը։


== Պատմություն ==
«Ավինյոնի աղջիկները» Պիկասսոյի՝ կուբիզմի շրջանի առաջին գործն է։ Նկարչի համար ոգեշնչման աղբյուր է հանդիսացել Պոլ Սեզանի «Լողացող կանայք» կտավը, ինչպես նաև 1906 թվականին Փարիզում անցկացված իբերական քանդակագործության ցուցահանդեսը։ Նկարի սկզբնական անվանումը եղել է «Փիլիսոփայական հասարակաց տուն»։ Վերջնական անվանումը՝ «Ավինյոնի աղջիկները», առաջարկել է Պիկասսոյի ընկերը՝ գրող Անդրե Սալմոնը՝ մեղմացնելու համար նկարի սկանդալային արձագանքները։ Նկարը Փարիզի նկարչական շրջանակներում մեծ աղմուկ է առաջացնում։ Նկարի ազդեցությամբ Ժորժ Բրաքը նկարում է «Մերկ կինը»։ Նկարի ազդեցությունն են կրել Անդրե Դերենը, Ռոբեր Դելոնեն։
1920 թվականին նկարը ձեռք է բերում հավաքորդ Ժակ Դուսեն. մինչ այդ նկարը չէր ցուցադրվել։ Առաջին անգամ նկարը ցուցադրվել է 1937 թվականին։


== Նկարագրություն ==
Մի տեսակետի համաձայն՝ նկարի սյուժեի հիմքում ընկած է Բարսելոնայի Գոթական թաղամասում գտնվող հասարակաց տունը։ Նկարում պատկերված են հինգ մերկ կանայք՝ տարբեր դիրքերով։ Աջակողմյան երկու կերպարները, որոնց դեմքը աֆրիկյան դիմակ է հիշեցնում, ստեղծված են գեղանկարչության մեջ ծնունդ առած նոր ուղղության ՝ կուբիզմին բնորոշ հատկանիշներով։ Նկարի ֆոնը երկնագույն է, կերպարները պատկերված են վարդագույն- դեղնավուն երանգներով. սա հիշեցնում է Պիկասսոյի ստեղծագործական «վարդագույն» և «երկնագույն» շրջանները։


== Ծանոթագրություններ ==


== Արտաքին հղումներ ==
«Ավինյոնի աղջիկները» Ժամանակակից արվեստի թանգարանում, Նյու Յորք
Յո՞ երթաս

Անվան այլ կիրառումների համար տե՛ս՝ Յո՞ երթաս (այլ կիրառումներ)
Յո՞ երթաս, Տե՛ր (լատ.՝ Quo vadis, Domine?), լատինական «Quo vadis, Domine?» արտահայտության գրաբար թարգմանությունը, որը Պետրոս առաքյալը ուղղել է Հիսուս Քրիստոսին, երբ Ներոն կայսեր կողմից քրիստոնյաների հալածանքի ժամանակ լքում էր Հռոմը։
Ավելի վաղ Պետրոս առաքյալն Խորհրդավոր ընթրիքի ժամանակ ասել է Հիսուս Քրիստոսին այդ արտահայտությունը. «Տէ՛ր, ո՞ւր ես գնում» (Հովհ 13:36)։ Հռոմում գոյություն ունի մի եկեղեցի՝ Դոմինո Կվո Վադիսը, որը գտնվում է այն վայրում, որտեղ, «Պետրոսի գործունեությունը» հայտնի աշխատության համաձայն, Պետրոս առաքյալը հանդիպել է Քրիստոսին, որին դիմել է հետևյալ հարցով․ «Յո՞ երթաս, Տե՛ր» (լատ.՝ Quo vadis, Domine?)։ Քրիստոսը պատասխանել է․ «Այն բանի համար, որ դու թողեցիր Իմ ազգը (գրեթե բոլոր քրիստոնյաները, Ներոն կայսեր հրամանով, սպանվել են Հռոմի մեծ հրդեհից հետո), Ես գնում եմ Հռոմ խաչվելու կրկին» (Quoniam relinqui populum Meum, Romam vado iterum crucifigi)։ Առաքյալը խնդրել է Աստծոն գնալ նրա հետ (Domine, tecum veniam)։ Հռոմ ժամանելուց հետո Պետրոսը խաչվել է գլխով դեպի ներքև՝ ընդունելով տանջանքներով լի մահը։
Ընդհանուր առմամբ, «Յո՞ երթաս» արտահայտությունը մարդուն առաջարկում է մտածել, թե արդյոք նա ճիշտ է ապրում, հավատարիմ է արդյոք իր կյանքի նպատակներին, արժեքներին և այլն։ Կիրառվում է նաև ուղիղ իմաստով, որպես ինչ-որ շարժման վերջնական նպատակի վերաբերյալ հարցի ծիծաղաշարժ ձևակերպում։


== Մշակույթում ==
Լեհ գրող Հենրիկ Սենկևիչը համարվում է «Յո՞ երթաս» վեպի հեղինակը (1895), որն իր հերթին, մի քանի անգամ էկրանավորվել է, ներառյալ 1951 թվականի տարբերակը. որն Օսկարի է նոմինացվել Այս և այլ վեպերի համար Սենկևիչը 1905 թվականին արժանացել է Գրականության Նոբելյան մրցանակի։


== Ծանոթագրություններ ==
Սինեկ (Բիթլիսի գավառ)

Սինեկ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 17 կմ հյուսիս-արևելք` Բիթլիս գետի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(1352) Վավել

(1352) Վավել (անգլ.՝ Wawel), աստերոիդ աստերոիդների հիմնական գոտում։ Հայտնաբերվել է 1935 թվականի փետրվարի 3-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,779492 ա. մ., առավելագույնը մոտենում է 2,594 ա. մ. հեռավորության վրա և հեռանում 2,965 ա. մ.։ Արեգակի շուրջ մեկ ամբողջական պտույտ է կատարում 1692,57 երկրային օրվա ընթացքում, իր ուղեծրով շարժվելով միջինում 0,212694 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1352) Վավել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանթաշ կամավորական ջոկատ

«Մանթաշ», կամավորական ջոկատ։ Կազմավորվել է 1990 թվականին Արթիկի շրջանի Մանթաշ գյուղում (այժմ՝ ՀՀ Շիրակի մարզում)։ 1992 թվականի հունիսից ներառվել է Հատուկ գնդի Ապարանի վաշտի, 1994 թվականին՝ որպես առանձին վաշտ՝ գնդի 1-ին գումարտակի կազմում։
1990-1994 թվականներին ջոկատը, վաշտը կամ նրա առանձին խմբեր մասնակցել են ՀՀ Նոյեմբերյանի (Ոսկեպար) և Արցախի Հանրապետության Քաշաթաղի (Մալխալաֆ, «Տիգիկ-1», «Տիգիկ-2», «Կոբրա» դիրքեր), Կուբաթլուի, Քարվաճառի (Օմարի լեռնանցք) շրջանների, Բերդաձորի ենթաշրջանի ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Ն. Եղոյանը, Ա. Առաքելյանը, Ս. Հովսեփյանը։ Ջոկատից Հայաստանի Հանրապետության «Արիություն» մեդալով պարգևատրվել է 4, «Մարտական գործողությունների համար»՝ 10, Հայաստանի Հանրապետության Զինված Ուժերի «Մարշալ Բաղրամյան» մեդալով՝ 20 և «Մայրական երախտագիտություն Արցախի քաջորդիներին» հուշամեդալով՝ 6 ազատամարտիկ։
Լեզ Իլ

Լեզ Իլ (ֆր.՝ Les Ilhes), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 54 մարդ, բնակչության խտությունը` 12.98 մարդ/կմ²։ Բնակավայրը զբաղեցնում է 4.16 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 25 աշխատունակ (15-64 տարեկան)  բնակիչ, որոնցից ակտիվ էին 14-ը, իսկ ոչ ակտիվները` 11։ Ակտիվության ցուցանիշը կազմում է 56,0 %։ 14 աշխատունակ մարդկանցից աշխատել է 13 անձ (6 տղամարդ և 7 կին)։ Գործազուրկ են եղել 1 անձ (1 տղամարդ և 0 կին)։ 11 անաշխատունակներից 0-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զաալ (շրջան)

Զաալ  (գերմ.՝ Saalkreis), շրջան Գերմանիայում։ Շրջկենտրոնն է Հալե քաղաքը։ Զբաղեցնում է 605,90 կմ2։ Բնակչությունը՝ 76 521 մարդ։ Բնակչության խտությունը՝ 126 մարդ/կմ2։
Շրջանի պաշտոնական կոդը՝ 15 2 65։ Շրջանում 40 համայնք կա։


== Ծանոթագրություններ ==
Նավասար

Նավասար, Տապանասար, Կապուտջուղի արևմտյան կողմի լեռնագագաթը։ Բարձրությունը՝ 3906 մ։ Նրա լանջերից է սկիզբ առնում Մեսրոպավան գետակը։ Նավասարի մերձակա Կռնակոչ (կամ Կռվանկոչ), Ղազարի սար, Սարի Սուրբ Նշան, Ալանգեազ, Գալիս եմ, Գալիս եմ, Ծակ քար լեռները դեռևս հեթանոսական շրջանում եղել են պաշտամունքի վայր։ Դրանց հետ կապված հնամենի մի շարք ավանդություններ, որոնք առ այսօր էլ պատմվում են այդ վայրերի բնակչության շրջանում, վկայում են, որ Կապուտջուղի բարձունքները դեռևս հնադարում եղել են մարդկային բնակատեղիներ և կապված էին հայկական իրականության հետ։ Ավանդության համաձայն, Նավասարի ստորոտում անհիշելի ժամանակներից հիմնված Գողթնի Մեսրոպավան (Մասրեվան) գյուղում մինչև քրիստոնեական վանքի կառուցումը Մեսրոպ Մաշտոցը իր աշակերտների հետ շուրջ 17 տարի բնակվել է Կռնակոչի բնական անձավներից մեկում, որն էլ մինչև այսօր անվանվում է Մեսրոպ Մաշտոցի անձավ։ Նավասարը հետաքրքիր հուշարձան է նաև սարն ի վեր մեծ ու փոքր քարակարկառների ու ժայռերի վրա և Խաչի աղբյուրի ու Գժի աղբյուրի մերձակայքում քանդակված ժայռապատկերներով՝ քարայծ, եղջերու, արջ, կինճ, օձ, կարիճ և այլն, որոնք համապատասխանում են Կապուտջուղի կենդանական կազմին։ Էական տեղ են գրավում նաև որսի տեսարաններ, մարդկանց, սայլերի, թակարդների, օղապարանների, նետ ու աղեղի, երկրաչափական զանազան նշանների տիեզերական և այլ պատկերացումներին վերաբերող պատկերները։ Նավասարի ժայռապատկերները ժամանակագրական առումով, քանդակման եղանակով և մի շարք այլ հատկանիշներով հար և նման են ոչ հեռու գտնվող Ջերմաջուր, Ուխտասար, ինչպես և Որոտան, Արփա գետերի ակունքների մերձակա լեռնապարերի, Գեղամա լեռների, Արագածի, զուգահեռաբար՝ Անդրկովկասի, Սիբիրի ու այլ վայրերի ժայռապատկերներին, որոնք թվագրվում են մ.թ.ա. 5—2-րդ հազարամյակներ։
Վերմիլիոն շրջան (Լուիզիանա)

Անվան այլ կիրառումների համար տե՛ս՝ Վերմիլիոն շրջան (այլ կիրառումներ)Վերմիլիոն շրջան (անգլ.՝ Vermilion Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 3.983 կմ² է, բնակչությունը՝ 57.999 մարդ (2010 թ. տվյալներով)։ Շրջկենտրոնն է Էբվիլ բնակավայրը։ Կազմավորվել է 1844 թ.։
Իպ Ման

Իպ Ման (չինարեն ավանդ. 葉問, հեշտ. 叶问 , պինին: Yè Wèn, պալլ.: Յե Վեն, Վին Չուն մարտական արվեստի չինացի վարպետ։ հոկտեմբերի 1, 1893(1893-10-01), Ֆոշան, Գուանդուն, Չինաստան - դեկտեմբերի 2, 1972(1972-12-02), Հոնկոնգ, Բրիտանական կայսրություն):
1950-1960-ական թթ. Իպ Մանն առաջինը սկսեց Վին-չունի բաց մարզումներ Հոնկ Կոնգում։ Նա հատկապես հայտնի է որպես Բրյուս Լիի մարզիչ։
Ոչ պաշտոնապես նրան անվանում են Վին-չունի պատրիարք։


== Կենսագրություն ==
Կենսագրության մեծ մասը հայտնի է Իպ Չունի՝ հոր մասին գրած գրքից։


==== Մանկությունը ====
Իպ Մանը ծնվել է 1893 թ. հոկտեմբերի 14-ին Չինաստանի Ֆոշան քաղաքում։ Նա եղել է արիստոկրատ ընտանիքի անդամ, բայց, լինելով ընտանիքի փոքրը, չի ժառանգել ոչ՛ հասարակական դիրքը, ոչ՛ էլ զգալի հարստություն։
Փոքր ժամանակ ստացել է չինական ավանդական կրթություն, ինչպես նաև զբաղվել է մարտական արվեստի ուսումնասիրությամբ։ 6 տարեկան հասակում դարձել է կունգ-ֆուի հիանալի վարպետ Չեն Վասյոնայի աշակերտը։ Նրա մարզիչը մահացավ դեռ այն ժամանակ, երբ Իպ Մանը ընդամենը 12 տարեկան էր։ Մարզչի խնդրանքով իր մեծ աշակերտ՝ Ցզունսոունը, դարձավ Իպ Մանի երկրորդ ուսուցիչը։


== Արտաքին հղումներ ==
Իպ Մանի թանգարանի վիրտուալ տեսքը Archived 2011-11-28 at the Wayback Machine.
Կունգ-ֆու-ի լեգենդները (վավերագրական ֆիլմ)
Վին Չուն վավերագրական ֆիլմ (2012)
Լռելյայն

Լռելյայն կամ չընտրովի կամ կանխադրված (անգլ.՝ default), հարաչափերի նախատեսված նշանակություններն են կամ գործողության նախորոշված կատարման միջոցը, որոնք ծրագրային համակարգն օգտագործում է իր աշխատանքում, մինչև որ օգտվողը չփոխի այդ նախընտրությունները այլ տարբերակով։


== Արտաքին հղում ==
Բառի ստուգաբանությունը Թարումեան կայքում(չաշխատող հղում)


== Ծանոթագրություններ ==
Սաղմոսարան (4842)

Սաղմոսարան (4842), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4842 թվի տակ։ Ձեռագիրը գրվել է 1687 թվականին Ստեփաննոս Կեսարացի գրչի կողմից Երուսաղեմում։ Ծաղկողը եղել է Ստեփաննոս Կեսարացին։ Ստացողը եղել է Առաքել խալիֆան։ Գրված է թղթի վրա, որը ունի 27.5x21 չափս։ Ձեռագիրը կազմված է 187 թերթից։ Գրված է երկսյուն, բոլորգրով։ Ունի կիաախորան և լուսանազարդ մանրանկարներ։ Կազմը` կաշեպատ տախտակ։ Հիշատակարաններ գրչի՝ 185բ, հետագայի ՝ 187ա (1904թ.):


== Բովանդակություն ==
Օրհնութիւնք
Ներսես Շնորհալւո Հաւատով խոստովանիմ
Գր. Նարեկաւոյ Աղօթք
Գովք Սաղոմոնին (չափ.)


== Ծանոթագրություններ ==
Դոլգոե (գյուղ, Գորոդնյայի շրջան)

Անվան այլ կիրառումների համար տե՛ս՝ ԴոլգոեԴոլգոե (ուկրաիներեն՝ Довге), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Դոլգոե գյուղում բնակվում էր 57 մարդ։ Բնակչության խտությունը կազմում էր 103,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադամով (գյուղ, Պոլոննոեի շրջան)

Ադամով (ուկրաիներեն՝ Адамів), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Ադամով գյուղում բնակվում էր 377 մարդ։ Բնակավայրը զբաղեցնում է 1432 կմ² տարածք։ Բնակչության խտությունը կազմում էր 263,27 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոգորոդսկի (գյուղ, Ալնաշսկի շրջան)

Անվան այլ կիրառումների համար տե՛ս՝ ԲոգորոդսկիԲոգորոդսկի (ռուս.՝ Богородский), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իեն Չեն (դերասան)

Իան Չեն, (անգլ.՝ Ian Chen, սեպտեմբերի 7, 2006(2006-09-07), Լոս Անջելես, Կալիֆոռնիա, ԱՄՆ), ամերիկացի դերասան։ 2014 թվականից նկարահանվում է «Fresh Off the Boat» երգիծական հեռուստասերիալում։


== Կարիերա ==
2016 թվականի հունիսին նկարահանվել է Էրիկ Նամի «Into You» երգի տեսահոլովակում։ 2017 թվականին ընտրվել է Շազամ ֆիլմում մարմնավորելու համար։


== Ֆիլմագրություն ==


=== Հեռուստատեսություն ===


=== Ֆիլմ ===


== Մրցանակներ և առաջադրումներ ==


== Անձնական կյանք ==
Չենը իրենից փոքր եղբայր ունի և սահուն խոսում է մանդարին։
Նա Minecraft֊ի մեծ երկրպագու է։
Նա նաև երգում է և խմբում կիթառ է նվագում։


== Ծանոթագրություններ ==


== Արտաքին հղումներ ==
Իան Չեն Ֆեյսբուքում
Բողոտի ջուր (գետակ)

Բողոտի ջուր, գետակ Մեծ Հայքի Սյունիք աշխարհի Այլախ գավառում։ Ենթադրվում է համանուն գյուղի անունից։


== Ծանոթագրություններ ==
Բագրատիոն գործողություն

Բագրատիոն գործողություն (ռուս.՝ Операция Багратио́н, Օպերացիա Բագրատիոն) Բելառուսական մարտավարական հարձակվողական գործողության (ռուս.՝ Белорусская наступательная операция «Багратион») կոդային անվանումը, որն իրականացրել է ԽՍՀՄ-ը 1944 թվականի հունիսի 22-ից օգոստոսի 19-ը Խորհրդային Բոլառուսի տարածքում Հայրենական մեծ պատերազմի ժամանակ։ Խորհրդային բանակը տարավ հաղթանակ` շարքից հանելով գերմանական Բանակային խումբ կենտրոնը և հետ մղելով ճակատային գիծը։
1944 թվականի հունիսի 23-ին Կարմիր բանակը հարձակվեց Բանակային խումբ կենտրոնի վրա Բելառուսում` մեծ վնաս պատճառելով բանակի գլխավոր միավորներին։ Հունիսի 28-ին գերմանական Չորրորդ բանակը շարքից դուրս եկավ Երրորդ տանկային և Իններորդ բանակների հետ միասին։ Կարմիր բանակը հարձակվեց գերմանացիների վրա ճակատային երկայնքով և ստիպեց նրանց նահանջել դեպի  Մինսկ և Մինսկի գրոհից հետո ազատագրեց քաղաքը հուլիսի 4-ին։ Բելառուսի ճակատում հաջող գործողություններից հետո ԽՍՀՄ-ը շարունակեց գրոհը դեպի Լիտվա, Լեհաստան և Ռումինիա հուլիսին և օգոստոսին։
Կարմիր բանակը հաջողությամբ օգտագործեց Խորհրդային խորը մարտ և մասկիրովկա մարտավարությունները առաջին անգամ պատերազմի ժամանակ, չնայած մեծ կորուստների։ Բագրատիոն գործողության արդյունքում Գերմանիան տեղափոխեց իր պահեստային ուժերը Լյուբլինից Բրեստ և Լվովից Սանդոմիր` թուլ տալով ԽՍՀՄ-ին իրականացնել Լվով-Սանդոմիր գրոհը և Լյուբլին-Բրեստ գրոհը։ Սա թույլ տվեց Կարմիր բանակին հասնել Վիստուլա գետ և Վարշավա, որից հետո մինչև Բեռլին հասնելը շատ ավելի հեշտ էր։


== Ծանոթագրություններ ==
Պոլիս

Անվան այլ կիրառումների համար տե՛ս՝ Պոլիս (այլ կիրառումներ)Պոլիս, Քաղաք-պետություն, հասարակության սոցիալ–տնտեսական և քաղաքական կազմակերպություն յուրահատուկ ձև Հին Հունաստանում և Հին Իտալիայում։ Առաջացել է դասակարգային հասարակության կազմավորման շրջանում։ Պոլիսը կազմված էր քաղաքի և շրջակա երկրագործական բնակավայրի տարածքից։ Տնտեսության հիմքը հողի սեփականությունն էր, գոյություն ուներ պետական և մասնավոր սեփականություն։ Մասնավոր սեփականության իրավունք ունեին միայն Պոլիսի լիիրավ քաղաքացիները, այդպիսին էին իրենց ծագումով։ Սահմանված էր հողատիրության առավելագույն չափ, որի խախտումը պատժվում էր օրենքով։ Լիիրավ քաղաքացիներից զատ Պոլիսի տարածքում բնակվում էին նաև ազատ, սակայն ոչ լիիրավ քաղաքացիներ՝ մետոյկները (վերաբնակիչներ), պերիոյկները (հարևանությամբ բնակվողներ), ստրկալուծներ և ստրուկներ։ Պոլսեցիները կա՛մ դեմոկրատական էին, կա՛մ օլիգարխական։ Պոլիսով ղեկավարում էին լիիրավ քաղաքացիների ժողովը, խորհուրդը և ընտրովի պաշտոնյաները։ Կար ժողովրդական աշխարհազոր, որը կազմված էր 17-18–ից մինչև 60 տարեկան ազատ քաղաքացիներից։ Պոլսային հարաբերությունների յուրահատկությունը նպաստել է պոլիսային գաղափարախոսության, պոլսային հայրենասիրության ձևավորմանը։ Պոլսային համակարգը Հին Հունաստանում ծաղկում է ապրել մ.թ.ա.V դ, Հին Իտալիայում՝ մ.թ.ա.V-III դդ։ Ստրկատիրական հասարակարգի հետագա զարգացմամբ Պոլիսը դարձել է ստրկատիրական պետության ձև, սակայն նրա քայքայումը առաջ է բերել պոլսային համակարգի ճգնաժամ, որը Հին Հունաստանում սկսել է արտահայտվել մ.թ.ա.IV դ սկզբից, Հին Իտալիայում՝ մ.թ.ա.I–III դդ։ Դասական պոլիսցիներից տարբեր են հելլենիստական պոլսեցիները, որոնք հիմնադրվել են Արևելքի հելլենիստական պետություններում՝ Ալեքսանդր Մակեդոնացու և նրա հետնորդների կողմից։ Իրենց սոցիալական և վարչական կառուցվածքով կրկնօրինակելով դասական պոլսեցիներին՝ սրանք սակայն ոչ թե քաղաք–պետություններ էին, այլ միապետների հպատակ քաղաքներ։ Օժտված էին որոշ արտոնություններով, այդ թվում՝ ներքին գործերը ինքնուրույն տնօրինելու իրավունքով։ Լիիրավ քաղաքացիները և նրանց համայնքները թագավորական իշխանության կարևոր հենարանն էին։ Հելլենիստական պոլսեցիները իրենց կառուցվածքի և պետության համակարգում ունեցած դերի առումով որոշակի ազդեցություն են գործել Արևելքի հինավուրց քաղաքների, տաճար–քաղաքների վրա և փոխադարձաբար կրել նրանց ազդեցությունը։ Պոլսային կարգի ազդեցությունը նկատվում է նաև Հին Հայաստանում (մ.թ.ա.I-մ.թ.IV դդ)։
Գլուխգործոց

Գլուխգործոց - որևէ հեղինակի կամ արվեստագետի ստեղծագործության մեջ գաղափարական-գեղարվեստական ամենաբարձր արժանիքներն ունեցող լավագույն ստեղծագործությունը։
Գլուխգործոցին բնորոշ է ազգային և համամարդկային գաղափարների ներդաշնակ զուգակցումը, գեղարվեստական բարձր կատարելությունը։ Գլուխգործոցները ձեռք են բերում լայն ժողովրդականություն, տարածվում տարբեր ժողովուրդների մեջ։


== Գլուխգործոցներ ==


==== Գրական գլուխգործոցներ ====


====== Հայ գրականության գլուխգործոցներ ======
Դերենիկ Դեմիրճյան, Վարդանանք
Րաֆֆի, Սամվել
Խաչատուր Աբովյան, Վերք Հայաստանի
Գաբրիել Սունդուկյան, Պեպո
Մուրացան, Գևորգ Մարզպետունի
Հակոբ Պարոնյան, Մեծապատիվ մուրացկաններ
Ծերենց, Երկունք Թ դարու


==== Կերպարվեստի գլուխգործոցներ ====


== Աղբյուրներ ==
Եղիշե Ա Ռշտունի

Եղիշե Ա Ռշտունի (ծննդյան թվականը՝ անհայտ - 946, Աղթամար), Ամենայն հայոց կաթողիկոս 941 թվականից առ 946 թվականը, Թեոդորոս Ա կաթողիկոսի եղբայրն ու հաջորդողը, գահակալել է Աղթամարում՝ Վասպուրականի թագավոր Աշոտ Դերենիկի նախաձեռնությամբ։
Նախքան կաթողիկոս դառնալը եղել է Ռշտունիքի եպիսկոպոսը։ Անունն աղբյուրներում հանդիպում է Եղիսե գրությամբ, սակայն Մաղաքիա Օրմանյանը գերադասում է Եղիշե գրությունը։ Պատմիչները կաթողիկոսին վերագրում են 5 կամ 7 տարվա աթոռակալություն։ Մաղաքիա Օրմանյանը իրավացիորեն հիմք ունենալով Ե և Է տառերի շփոթը հայ մատենագրության մեջ, կարծում է, որ Եղիշեն պաշտոնավարել է 5 տարի, ուստի նրա աթոռակալությունը տևել է մինչև 946 թվականը։ Եղիշեի օրոք Հայաստանը գտնվում էր խաղաղության մեջ, իսկ Աբաս և Աշոտ Դերենիկ թագավորներն իշխում էին առանց մրցակցելու։
Գնալով թուլանում էր Արաբական խալիֆայությունը, իսկ Ռոմանոս Լեկապենոս կայսրը 945 թվականին իր որդի Կոստանդին Ը-ի կողմից գահընկեց արվեց և ուղարկվեց Պրոտի կղզու վանքը։ Սակայն մյուս տարի նա սպանվեց, և նորից սկսեց գահակալել Կոստանդին Ծիրանածինը։ Մինչև 945 թվականը իշխած Ռոմանոս Լեկապենոսը, գայթակղված իր ռազմական հաջողություններով, փորձեց կայսրության սահմաններում ապրող հայերին քաղկեդոնացնել։ Հատկապես խստություններ կիրառվեցին հոգևորականների նկատմամբ։ Շատ հայեր գաղթեցին Հայոց թագավորությունների սահմանները՝ եկեղեցիներ հիմնելով կամ եղածները շենացնելով Շիրակում, Սյունիքում, և այլուր։
Ենթադրվում է, որ Եղիշե կաթողիկոսը մահացել է Վասպուրականում, սակայն նրա մահվան հանգամանքների, ինչպես նաև գերեզմանի տեղի վերաբերյալ աղբյուրները ոչինչ չեն հայտնում։


== Արտաքին հղումներ ==
Եղիշե Ա Ռշտունի կաթողիկոսի մասին «Լուսամուտ» կայքում Archived 2010-11-26 at the Wayback Machine.
«Քրիստոնյա Հայաստան» հանրագիտարան, Երևան, 2002
Խարիկ (Բայազետի գավառ, ձմեռանոց)

Խարիկ, ձմեռանոց Արևմտյան Հայաստանում, Էրզրումի վիլայեթի Բայազետի գավառում։


== Բնակչություն ==
1878 թվականին ուներ 24 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վլադիմիրովո (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Վլադիմիրովո (այլ կիրառումներ)Վլադիմիրովո (ուկրաիներեն՝ Володимирове, Ղրիմի թաթարերեն՝ Neygofnungstal), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Նեյգոֆնունգստալ։
2001 թվականի տվյալներով Վլադիմիրովո գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրիշչևո (գյուղ, Գագարինսկի շրջան)

Անվան այլ կիրառումների համար տե՛ս՝ ՊետրիշչևոՊետրիշչևո (ռուս.՝ Петрищево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիմմ Պետեր

Պետեր Սիմմ (էստ․՝ Peeter Simm, փետրվարի 24, 1953(1953-02-24), Կիվիիլի, Kiviõli City, Իդա-Վիրումաա, Էստոնական ԽՍՀ, ԽՍՀՄ), խորհրդային և էստոնացի կինոռեժիսոր և սցենարիստ։


== Կենսագրություն ==
1976 թվականին գերազանցությամբ ավարտել է Մոսկվայի Գերասիմովի անվան կինոմատոգրաֆիայի համառուսական պետական ինստիտուտը, պրոֆեսորի ուսուցիչը Ա. Ստոլպերան էր։ 1977 թվականից աշխատել է Տալլինֆիլմում։ Սկսված 1990-ական թվականներից՝ խաղարկային և վավերագրական ֆիլմերի ազատ ռեժիսոր։ «Գեորգ» (2007) ֆիլմը նրան հայտնի է դարձրել ռուսական լսարանում (ֆիլմը Գեորգ Օթս-ի մասին է)։ «Իդիալական բնապատկեր», «Մարդ, որը գոյություն չի ունեցել», «Արաբելլա», «Ամերիկյան բլուրներ» և ուրիշ ֆիլմեր կինոփառատոնում արժանացել են պարգևների։ Նա արժանացել է Սպիտակ աստղ 5-րդ աստիճանի շքանշանի (2001):


== Ֆիլմագրություն ==


=== Ռեժիսոր ===
1976- Անտառապայ (կարճամետրաժ)
1978 - Երիցուկով գուշակություն (պատմվածք «Դաջվածք»)
1978- Ստերեո (կարճամետրաժ)
1980- Ինչ ցանես...
1983- Արաբելլա՝ ծովահենի աղջիկը
1985- Թշվառականներ
1987- Պարեր կաթսայատան շուրջ
1989- Մարդ, որը գոյություն չի ունեցել
1994- Ամերիկյան բլուրներ (Ֆրանսիա, Հունգարիա, Էստոնիա)
2001- Հիանալի ձեռքեր (Լատվիա, Էստոնիա)
2005- Հերիք է (Էստոնիա, Գերմանիա)
2007- Գեորգ (Ռուսաստան, Էստոնիա, Ֆինլանդիա)
2012- Միայնակ կղզի (Բելառուս)


=== Սցենարիստ ===
1976- Անտառապայ (կարճամետրաժ)
1978- Ստերեո (կարճամետրաժ)
1983- Արաբելլա՝ ծովահենի աղջիկը
1994- Ամերիկյան բլուրներ (Ֆրանսիա, Հունգարիա, Էստոնիա)
2001- Հիանալի ձեռքեր (Լատվիա, Էստոնիա)
2012- Միայնակ կղզի (Բելառուս)


== Ծանոթագրություններ ==


== Արտաքին հղումներ ==
3 ЦНФ Archived 2011-07-05 at the Wayback Machine.
[1]
Օբուխովկա (գյուղ, Բերդիչևի շրջան)

Անվան այլ կիրառումների համար տե՛ս՝ ՕբուխովկաՕբուխովկա (ուկրաիներեն՝ Обухівка), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Օբուխովկա գյուղում բնակվում էր 325 մարդ։ Բնակավայրը զբաղեցնում է 1,28 կմ² տարածք։ Բնակչության խտությունը կազմում էր 253,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլան (այլ կիրառումներ)

Գլան, կարող է վերաբերել՝

Գլան - պտտական մարմին, որը ստացվում է, եթե ուղղանկյունը պտտենք նրա կողմերից մեկի (այդ կողմը պարունակող ուղղի) շուրջը
Գլան - Ֆրանսիայում գտնվող համայնք
Խոչինո

Խոչինո (ուկրաիներեն՝ Хочине), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Խոչինո գյուղում բնակվում էր 594 մարդ։ Բնակավայրը զբաղեցնում է 1,94 կմ² տարածք։ Բնակչության խտությունը կազմում էր 306,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանյակ սյուր Տուվր

Մանյակ սյուր Տուվր (ֆր.՝ Magnac-sur-Touvre), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 3032 մարդ, բնակչության խտությունը` 387.72 մարդ/կմ²։ Բնակավայրը զբաղեցնում է 7.82 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 7 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1887 աշխատունակ (15-64 տարեկան) բնակիչ, որոնցից ակտիվ էին 1367-ը, իսկ ոչ ակտիվները` 520։ Ակտիվության ցուցանիշը կազմում է 72,4 %։ 1367 աշխատունակ մարդկանցից աշխատել է 1267 անձ (667 տղամարդ և 600 կին)։ Գործազուրկ են եղել 100 անձ (36 տղամարդ և 64 կին)։ 520 անաշխատունակներից 166-ը եղել են աշակերտներ կամ ուսանողներ, 217-ը` թոշակառուներ, իսկ 137-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գոռ Գևորգյան

Գոռ Գևորգի Գևորգյան, Հայաստանի Հանրապետության Ազգային Ժողովի 7-րդ գումարման պատգամավոր, դասախոս, պատմաբան-միջազգայնագետ, պատմական գիտությունների թեկնածու, դոցենտ։


== Կենսագրություն ==
Ծնվել է 1976 թվականի ապրիլի 20-ին Երևանում։
1998-1999 թվականներին ծառայել է Հայաստանի Հանրապետության զինված ուժերում։
1998 թվականին ավարտել է Երևանի պետական համալսարանի միջազգային հարաբերությունների ֆակուլտետը և ստացել պատմաբան-միջազգայնագետի  որակավորում, 2003 թվականին՝ Հայաստանի Հանրապետության Գիտությունների ազգային ակադեմիայի արևելագիտության ինստիտուտի ասպիրանտուրան։ Միչև 2011 թվականիը սովորել է Գիտությունների ազգային ակադեմիայի գիտակրթական միջազգային կենտրոնի ֆինանսներ, դրամաշրջանառություն և վարկ ֆակուլտետի մագիստրատուրան։
Գիտահետազոտական գործունեություն է ծավալել Ռուսաստանի Դաշնության Գիտության ակադեմիայի արևելագիտության ինստիտում (2003 թվական), Եգիպտոսի «Ալ Ահրամ» քաղաքական և ռազմավարական հետազոտությունների և Կահիրեի համալսարանի «Ասիական հետազոտություններ» կենտրոններում (2004 թվական), և Դամասկոսի «Արաբական հետազոտություններ» ֆրանսիական կենտրոնում (2007 թվական)։
2003-2005 թվականներին աշխատել է Հայաստանի պետական տնտեսագիտական համալսարանում, իսկ 2005 թվականից Երևանի պետական համալսարանում և Հայ-ռուսական (սլավոնական) համալսարաններում՝ որպես դասախոս։ 2006-2008 թվականներին աշխատել է որպես Եվրոպական կրթական ակադեմիայի միջազգային հարաբերությունների ֆակուլտետի դեկան, 2008-2013 թվականներին՝ Հայաստանի Հանրապետության կառավարությանն առընթեր պետական եկամուտների կոմիտեի միջազգային համագործակցության բաժնի մաքսային ծառայության ավագ տեսուչ, 2014-2016 թվականներին՝ «Առաքելություն Հայաստան» բարեգործական հասարակական կազմակերպության փորձագետ (Համաշխարհային բանկի ծրագրի շրջանակներում), 2016-2019 թվականներին՝ Հայաստանի Հանրապետության ֆինանսների նախարարի օգնական։


== Քաղաքական գործունեություն ==
2018 թվականի դեկտեմբերի 9-ին Ազգային ժողովի պատգամավոր է ընտրվել «Իմ քայլը» կուսակցությունների դաշինքի համապետական ընտրական ցուցակով։
Արտաքին հարաբերությունների մշտական հանձնաժողովի անդամ։


== Գիտական գործունեություն ==
Հեղինակել է մեկ մենագրության և քսանից ավելի գիտական հոդվածների, համահեղինակ՝ գիտական մեկ աշխատության։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Secrets (երգ, Regard և Raye)

«Secrets» (թարգմ․՝ Գաղտնիքներ), երգը, որը ձայնագրվել է կոսովացի երաժիշտ Regard-ի (Dardan Aliu) և բրիտանացի փոփ երգչուհի Ray (Rachel Agatha Klein) կողմից։ 2020 թվականի ապրիլի 23-ին թողարկվել է որպես երրորդ սինգլ երգչուհու «Euphoric Sad Songs» (2020) դեբյուտային ստուդիական  մինի-ալբոմից Ministry of Sound լեյբլում։ Երգի հեղինակներն են երգչուհին, Regard-ը, John Hill-ը, Jordan Asher Cruz-ը, Kennedi Lykken-ը, Stephen Feigenbaum-ը։ Սինգլը պլատինե հավաստագիր է ստացել Ավստրալիայում և Մեծ Բրիտանիայում։ Երաժշտական տեսահոլովակը թողարկվել է 2020 թվականի հունիսի 19-ին։


== Պատմություն ==
Սինգլը թողարկվել է դիջեյ Regard-ի «Ride It» թրեքից հետո, որը ստացել է միջազգային ճանաչում, ունեցել է կոմերցիոն հաջողություն և դարձել վիրալ TikTok ցանցի շնորհիվ։ Երգի ակուստիկ տարբերակը թողարկվել է 2020 թվականի հունիսի 12-ին։ Երգը ներառվել է Raye-ի «Euphoric Sad Songs» դեբյուտային մինի ալբոմում և թողարկվել է որպես նրա երրորդ սինգլ։


== Երաժշտական տեսահոլովակ ==
Պաշտոնական լիրիկական տեսահոլովակը թողարկվել է 2020 թվականի ապրիլի 23-ին երգի թողարկման հետ միասին։ 2020 թվականի հունիսի 12-ին թողարկվել է երգի և տեսահոլովակի ակուստիկ տարբերակը։ Այս տեսանյութում Ռեյը երգում է և դաշնամուր նվագում բակում։ Երգի պաշտոնական տեսահոլովակը թողարկվել է 2020 թվականի հունիսի 19-ին։


== Երգացանկ ==
Digital download"Secrets" – 2:57Digital download – Garden Acoustic"Secrets" (Garden Acoustic Version) – 3:45Digital download – Remix"Secrets" (MOTi Remix) – 2:3


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
«Secrets» ՅուԹյուբում
Երգի տեքստը MetroLyrics կայքում
Պարեսիսի գավառ

Պարեսիսի գավառ  (պորտ.՝ Microrregião de Parecis) գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հյուսիսային մարզի մեջ։ 2006 թվականի տվյալներով բնակչությունը կազմում է 83 511 մարդ։ Զբաղեցված տարածքը 59 224,041 կմ²։ Բնակչության խտությունը 1,4 մարդ/կմ²։


== Վիճակագրություն ==
Համախառն ներքին արտադրանքը կազմել է 1 660 241 291,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 22 964,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,783։


== Գավառի կազմ ==
Գավառի կազմի մեջ են մտնում հետևյալ համայնքները.

Կամպու Նովու դու Պերեսիս
Կամպուս դի Ժուլիու
Կոմոդորու
Դիամանտինու
Սապեզալ
Ալդովեր

Ալդովեր  (իսպ.՝ Aldover), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էբռե շրջանում։ Տարածքը կազմում է՝ 20,2 կմ2։ Բնակչությունը՝ 977 մարդ (2010 թվականի տվյալներով)։


== Արտաքին հղումներ ==
պաշտոնական կայք
Información general Archived 2008-04-26 at the Wayback Machine.
Datos estadísticos
Իվանիսովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԻվանիսովոԻվանիսովո (ռուս.՝ Иванисово), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.bt

.bt, Բութանի վերին մակարդակի ազգային դոմենն է։


== Արտաքին հղումներ ==
IANA .bt whois տեղեկություն
Ռումյան Հովսեփյան

Ռումյան Անդրանիկի Հովսեփյան (ռուս.՝ Румян Андраникович Овсепян, նոյեմբերի 13, 1991(1991-11-13), Երևան, Հայաստան), հայ ֆուտբոլիստ, կիսապաշտպան։ Հանդես է գալիս «Շիրակի» և Հայաստանի ազգային հավաքականի կազմում։


== Ակումբային կարիերա ==
Ռումյան Հովսեփյանը «Փյունիկ» ֆուտբոլային ակումբի սան է։
2010-2013 թվականների ընթացքում Հովսեփյանը հանդես է եկել «Իմպուլսի» կազմում, իսկ 2013/14 մրցաշրջանը նա անցկացրել է «Բանանցի» կազմում։ Ռումյան Հովսեփյանը այդ մրցաշրջանում դարձել է Հայաստանի առաջնության չեմպիոն։
2015 թվականի սեպտեմբերի 1-ին Հովսեփյանը պայմանագիր է կնքել ուկրաինական «Ստալի» հետ։ Իսկ 2016 թվականի հունվարին Ռումյան Հովսեփյանը տեղափոխվել է «Շիրակ»։


== Միջազգային կարիերա ==
Ռումյան Հովսեփյանը Հայաստանի ազգային հավաքականում իր դեբյուտը նշել է 2014 թվականի մայիսի 27-ին՝ Արաբական Միացյալ Էմիրությունների հավաքականի դեմ խաղում։ Իր առաջին գոլը հավաքականի կազմում նա խփել է իր դեբյուտային խաղում։


== Վիճակագրություն ==


=== Ակումբային ===


=== Միջազգային ===


=== Միջազգային գոլեր ===


== Ձեռքբերումներ ==
Հայաստանի չեմպիոն - 2013/14


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Ալիենոր Ռուժե

Ալիենոր Ռուժե (անգլ.՝ Aliénor Rougeot, հունվարի 22, 1999(1999-01-22), Էքս-ան-Պրովանս), կանադացի կլիմայական արդարության ակտիվիստ։ Ռուժեն Կանադայում մեծ հեղինակություն է վայելել որպես «Կլիմայի հարվածի» կազմակերպիչ։ Տորոնտոյի դպրոցական դասադուլ հանուն կլիմայի շարժման առաջնորդ է, շարժում, որն ուսանողներին կոչ է անում ուրբաթ օրերին դասի չգնալ՝ կլիմայի փոփոխության վերաբերյալ իրազեկվածությունը բարձրացնելու համար։ 


== Գործունեություն ==
Իր գործունեությունը սկսել է շատ փոքր տարիքում՝ իր համայնքի տարածքում կենսաբազմազանության կորստի վերաբերյալ իրազեկվածության բարձրացման միջոցով։ Ներգրավված է եղել նաև տեղի «Amnesty International» մասնաճյուղում, որտեղ ղեկավարում էր արշավներ՝ փախստականների ճգնաժամի մասին իրազեկվածության բարձրացման, Եվրոպայում միգրանտների և փախստականների համար արդարություն պահանջելու նպատակով։  


=== Կլիմայական արդարության ակտիվիզմ ===
Ալիենոր Ռուժեն կազմակերպել է շարժումներ հանուն կլիմայի ևթա առաջնորդել է Կանադայի զանգվածային «դասավանդումը» Տորոնտոյի կլիմայի զանգվածային շարժմանը՝ համաշխարհային շաբաթ հանուն ապագայի շրջանակներում, 2019 թվականի սեպտեմբերին, իրադարձություն, որը հազարավոր մարդկանց է ներգրավել դեպի «Քուինզ փարք»։


== Կրթություն ==
Ալիենորը Կանադայում Տորոնտոյի համալսարանի տնտեսագիտության և հանրային քաղաքանության մասնագետ է ։


== Մրցանակներ և ճանաչում ==
2019 թվականին «Toronto Life» ամսագրի կողիմից ճանաչվել է 50 ամենաազդեցիկ տորոնտոնացին։ Նաև «Corporate Knights»–ի կողմից ճանաչվել է որպես «30 կայուն առաջնորդներից մեկը» 2019 թվականին։  


== Ծանոթագրություններ ==
Ֆրանչեսկո Բրինա

Ֆրանչեսկո Բրինա կամ Դել Բրինա (իտալերեն՝ Francesco Brina, կամ Del Brina, կամ Brini, 1540, Ֆլորենցիա - մարտի 3, 1586(1586-03-03), Ֆլորենցիա), մաներիզմի դարաշրջանի իտալացի նկարիչ։ Աշխատել է Ֆլորենցիայում։


== Կենսագրություն ==
Ֆրանչեսկո Բրինան նկարել է խորանի մի շարք սրբապատկերներ «Աստվածամայրը և երեխան» թեմայով։ Օգնել է Վազարիին Ֆլորենցիայում Պալացցո Վեկիո կառավարության շենքի նախագծման մեջ։ Նրա եղբայրը՝ Ջովաննի Բրինան (մահացած 1599 թվականին), նույնպես նկարիչ էր։
Ջորջո Վազարին իր կենսագրություններում հիշատակել է Բրինին որպես երիտասարդ նկարիչ։
Նրա որոշ աշխատանքներ գտնվում են Ֆլորենցիայի Սանտա Ֆելիչիտա եկեղեցում։


== Պատկերասրահ ==

		


== Գրականություն ==
Minna Bacci: Brini. In: Alberto M. Ghisalberti (Hrsg.): Dizionario Biografico degli Italiani (DBI). Band 14 (Branchi–Buffetti), Istituto della Enciclopedia Italiana, Rom 1972.
Sydney Joseph Freedberg: Pintura en Italia 1500–1600. Cátedra, Madrid 1978, ISBN 84-376-0153-3, S. 620.
Alessandro Nessi: Ombre e luci su Francesco Brina. In Arte Cristiana 94, 835, 2006, S. 261-276.


== Ծանոթագրություններ ==
Ալեշինա (Վերին Յորգայի վտակ)

Ալեշինա (ռուս.՝ Алешина), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վերին Յորգա գետի ձախ ափում՝ 80 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009685
Հիդրոլոգիական ուսումնասիրությունների կոդը - 103000968
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սարդիմա

Սարդիմա, գետ Ռուսաստանում, հոսում է Ալթայի երկրամասում։ Գետաբերանը գտնվում է Չույա գետի աջ ափից 76 կիլոմետր հեռավորության վրա։ Գետի երկարությունը 13 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100005735
Հիդրոլոգիական ստուգման կոդ՝ 115100573
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Դիմիտրիս Դրուցաս

Դիմիտրիս Դրուցաս (հուն․՝ Δημήτρης Δρούτσας, օգոստոսի 5, 1968(1968-08-05), Նիկոսիա, Կիպրոս), հույն քաղաքական գործիչ, Հունաստանի նախկին արտգործնախարար։


== Կենսագրություն ==
Դիմիտրիս Դրուցասը ծնվել է 1968 թվականին Կիպրոսի Նիկոսիա քաղաքում։ 1994 թվականին ավարտել է Վիեննայի համալսարանի իրավագիտության ֆակուլտետը։ Բարձրագույն կրթություն ստանալուց հետո աշխատել է որպես Եվրոպական իրավունքի պրոֆեսորի օգնական՝ Վիեննայի տնտեսագիտության և բիզնեսի համալսարանին կից Եվրոպական հարցերի հետազոտական կենտրոնում։ Միևնույն ժամանակ Դրուցասը Ավստրիայի արտաքին գործերի նախարար Վոլֆգանգ Շյուսելի իրավաբանական խորհրդականն էր 1998 թվականից մինչև 1999 թվականը։
Դրուցասի գիտական նվաճումների թվում են եվրոպական օրենսդրության, միջազգային և եվրոպական առևտրային իրավունքի, արտաքին և պաշտպանական քաղաքականության վերաբերյալ աշխատությունները։ Դրանք հրատարակվել են Հունաստանում և արտերկրում։ Դիմիտրիսը ազատ տիրապետում է գերմաներեն, անգլերեն, ֆրանսերեն և ռուսերեն լեզուներին։
Ամուսնացած է հույն լրագրող Ֆեյ Քարավիտիի հետ։


== Քաղաքական կարիերա ==
1999 թվականին Դիմիտրիս Դրուցասը վերադարձել է Հունաստան որպես Հունաստանի արտաքին գործերի նախարարի հատուկ խորհրդական։ Կարևոր հարցերի շարքում, որոնց կողմնակիցն էր նա․ Թուրքիայի հետ քաղաքական մերձեցումը, Կիպրոսի միացումը ԵՄ-ին և Կիպրոսի խնդրի լուծումը։
2004 թվականի մարտին նա նշանակվել Է Համերկրային սոցիալիստական շարժման (ՊԱՍՈԿ) նախագահ Յորգոս Պապանդրեուի դիվանագիտական կաբինետի տնօրեն։ 2008 թվականի մարտից նա ծառայել է որպես ՊԱՍՈԿ-ի ներկայացուցիչ և 2008 թվականի մայիսին նշանակվել է արտաքին քաղաքականության և միջազգային հարաբերությունների հարցերով քարտուղար։
2010 թվականի սեպտեմբերի 7-ին Դիմիտրիս Դրուցասը նշանակվեց Հունաստանի արտաքին գործերի նախարար։ Այդ պաշտոնում Դրուցասի առաջին քայլերից են եղել պաշտոնական այցերը Մերձավոր Արևելք, մասնավորապես Հորդանան, Իսրայել, Պաղեստին, Եգիպտոս և Լիբանան։


== Ծանոթագրություններ ==


== Արտաքին հղումներ ==
Биография на сайте ana-mpa(հուն.)
Υπουργείο Εξωτερικών's photostream Archived 2010-11-11 at the Wayback Machine. на Flickr, лицензированные под {{cc-by-sa-2.0}}
(7661) Ռեյնկեն

(7661) Ռեյնկեն (անգլ.՝ Reincken), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 10-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,879321 ա. մ., առավելագույնը մոտենում է 2,8345 ա. մ. հեռավորության վրա և հեռանում 2,9242 ա. մ.։ Արեգակի շուրջ մեկ ամբողջական պտույտ է կատարում 1784,57 երկրային օրվա ընթացքում, իր ուղեծրով շարժվելով միջինում 0,201729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7661) Ռեյնկեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախշան

Ախշան (վրաց.՝ ახშანი), գյուղ Վրաստանում։ Գտնվում է Կախեթի մարզի Ախմետայի շրջանում։
Խորհրդային ժամանակներում Ախշանի գյուղը Ախմետի մարզի Կիստաուրսկական գյուղխորհրդի մի մասն էր կազմում։


== Դիրք ==
Գյուղը գտնվում է ծովի մակարդակից 550 մետր բարձրության վրա։ Մարզկենտրոն Ախմետայից գտնվում է 9 կմ հեռավորության վրա դեպի հարավ-արևելք, իսկ Թելավից՝ 13 կմ դեպի արևմուտք։ Գյուղի միջով է անցնում Ախմետա-Թելավի ավտոմոբիլային ճանապարհը։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 236 մարդ։


== Ծանոթագրություններ ==
Մարտին շրջան (Ֆլորիդա)

Անվան այլ կիրառումների համար տե՛ս՝ Մարտին շրջան (այլ կիրառումներ)Մարտին շրջան (անգլ.՝ Martin County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.440 կմ² է, բնակչությունը՝ 146.318 մարդ (2010 թ. տվյալներով)։ Շրջկենտրոնն է Ստուարտ բնակավայրը։ Կազմավորվել է 1925 թ.։